সালাহুদ্দিনের ঈগল
সালাহুদ্দিনের ঈগল (আরবি: نسر صلاح الدين), যা মিশরে মিশরীয় ঈগল নামে পরিচিত (আরবি: النسر المصري; al-ʿuʾạb al-missry) বা রিপাবলিকান ঈগল (العقاب الجمهوري; el-ʿuʾạb el-goumhūri), একটি হেরাল্ডিক ঈগল; যা মিশর, ইরাক, ফিলিস্তিন এবং দক্ষিণ ইয়েমেনের দক্ষিণ ট্রানজিশনাল কাউন্সিলের জাতীয় প্রতীক এবং অস্ত্রের কোট হিসাবে ব্যবহার করে। ১৯৫২ সালের মিশরীয় বিপ্লবের পর থেকে ঈগল মিশর এবং আরব জাতীয়তাবাদের একটি আইকনিক প্রতীক। বিশেষ করে আরব রাষ্ট্রগুলোতে যেগুলো ১৯৫০ এর দশক থেকে সাম্রাজ্যবাদ বিরোধী রাজনৈতিক পরিবর্তনের মধ্য দিয়ে অতিবাহিত করেছে। এটি পূর্বে অধুনালুপ্ত সংযুক্ত আরব প্রজাতন্ত্র, উত্তর ইয়েমেন, দক্ষিণ ইয়েমেন এবং লিবীয় আরব প্রজাতন্ত্রের জাতীয় প্রতীক ছিল।